પણ મારા આ પાત્રોને પણ ગજબની નવરાશ છે ! જુઓને હજી એ જ આશામાં બેસી રહ્યા છે કે હું કંઇક બદલીશ ! અને જુઓ પેલી રીનુડીએ ફરી બફાટ ચાલુ કર્યો, ‘અરે કોઈ બીજી વાર્તા કેમ નથી આપતો ! કમસેકમ દિવાળીના અંકની તો દરકાર લે. દિવાળીના સ્પેશીયલ અંકમાં આવી દુઃખદ ઘટનાઓની વાર્તા શોભા ન દે. જરાક વિચાર તો કરો, બીજા લેખકોએ સરસ મજાના આકર્ષક શબ્દો સાથે દિવાળીના શુભ સંદેશો પાઠવતા આર્ટીકલો, કવિતાઓ આપ્યા હશે… અને એ બધા વચ્ચે તું આવી વાર્તા આપીશ?’